אריאל (סדרת טלוויזיה)

אריאל (באנגלית: Disney Jr.'s Ariel) היא סדרת טלוויזיה אמריקאית בהנפשה ממוחשבת, מסוגת פנטזיה והרפתקאות לגיל הרך, אשר משמשת כדמיון מחדש לזיכיון "בת הים הקטנה" שבבעלות חברת וולט דיסני. הסדרה שודרה ברחבי העולם בערוץ דיסני ג'וניור ובשירות הסטרימינג דיסני+. הסדרה החלה את שידוריה במקור ב-27 ביוני 2024 ובישראל יום למחרת, ב-28 ביוני. הסדרה מתרחשת באטלנטיקה, ממלכה תת-ימית בהשראת הקריביים בה מתגוררת בת הים אריאל. בכל פרק אריאל יוצאת להרפתקאות מלאות כיף ואקשן יחד עם חבריה, כשהיא מונעת מסקרנות לגבי העולם הסובב אותה. בהרפתקאות היא מוצאת אוצרות אדמה שהיא אוספת ושומרת, ולפעמים הם עוזרים לה לפתרון בעיות. אריאל – בת ים שהזנב שלה מחליף צבעים בהתאם לרגשותיה. אוהבת לצאת להרפתקאות מלאות כיף ואקשן יחד עם חבריה הטובים. פלאונדר – חברה הדג של אריאל. סבסטיאן – המלחין המלכותי ואחד מחבריה של אריאל. המלך טריטון – מלך אטלנטיקה. אביה של אריאל ואחיה של אורסולה. אורסולה – אחותו של המלך טריטון. דודתה האהובה של אריאל שנוטה לעשות צרות בממלכה. לוסיה – אחת מחברותיה של אריאל. פרני – אחד מחבריה של אריאל. אלנה – אחותה התאומה של איאנה ואחותה הגדולה של אריאל. איאנה – אחותה התאומה של אלנה ואחותה הגדולה של אריאל. הדיבוב העברי בוים על ידי ענת ניב והופק על ידי ענבר שטגר עזרא באולפני דאבידאב. בדיבוב העברי משתתפים גם יהלי ניב ושלר ויובל אופיר. "בת הים הקטנה" הוא סרט קולנוע מונפש של אולפני ההנפשה של וולט דיסני, אשר מבוסס על מעשייה בעלת אותו שם מאת הנס כריסטיאן אנדרסן. מאז יציאתו לאקרנים של הסרט בשנת 1989 הוא זכה להצלחה רבה, לכן הוא הוביל ליצירת זיכיון בעל אותו שם שכולל סרטי המשך, "בת הים הקטנה 2: השיבה לים" ו"בת הים הקטנה 3: סיפורה של אריאל", וסדרת טלוויזיה, "בת הים הקטנה". בשנת 2023 יצא עיבוד לייב אקשן לסרט הבכורה של הזיכיון, אשר נקרא "בת הים הקטנה". בסרט גילמה האלי ביילי את אריאל, הדמות הראשית בזיכיון, כאשר בשונה מהמראה שלה בהפקות ההנפשה בעיבוד זה היא הייתה אפרו-אמריקאית. חברת וולט דיסני "חיפשה לעשות משהו חדש עם אריאל", והוחלט להפיק את סדרה זו, בה, ללא קשר להפקות הקודמות, הוחלט שאריאל תהיה אפרו-אמריקאית, לצד שינוי שיעברו דמויות נוספות מהזיכיון. ליני סאות'רלנד, המפיקה בפועל של הסדרה, ציינה שמקרה גם בסדרה זו ובעיבוד הלייב אקשן אריאל אפרו-אמריקאית. היא מספרת "זה היה מקרה פשוט של שתי קבוצות של מוחות גדולים שחשבו כאחד". שינוי בולט נוסף בסדרה זו משאר הזיכיון בנוסף למראה החדש של חלק מהדמויות, הוא שדמותו של אורסולה, שהייתה האנטגוניסט הראשי בסרט הבכורה, הפכה ל"דודתה האהובה של אריאל". השינוי נעשה על מנת להתאים אותה לגיל קהל היעד הנמוך של הסדרה. ב-13 ביוני 2023 הוכרזה הסדרה לראשונה בפסטיבל סרטי האנימציה הבין-לאומי אנסי, כאשר פורסם שהיא תחל את שידוריה בשנת 2024 בערוץ דיסני ג'וניור. עוד באותה הכרזה נודע שחברת ההפקה של הסדרה היא Disney Television Animation, וכשהנפשתה הממוחשבת מונפשת ב-Wild Canary Animation. סאות'רלנד שיתפה שהסדרה קיבלה השראה מהתרבות של הקריביים, ביניהם המזונות, הצמחייה, המוזיקה ופריטי הלבוש. כמו כן היא סיפרה שבכל פרק יש לפחות שיר אחד ואלמנטים מוזיקליים שונים. היא מגדירה את הסדרה כ"חקירה של ביטוי עצמי". במהלך אירוע המכונה "Disney Junior & Friends Playdate" שהתרחש באוגוסט 2023 בפארק ההרפתקה הקליפורנית של דיסני, הוכרז שהמדבבים המקוריים של הסדרה יהיו מיקל-מישל האריס בתור אריאל, טיי דיגס בתור המלך טריטון, אמבר ריילי בתור אורסולה וגרייסן ניוטון בתור פלאונדר. עוד נודע שידבבו בהתאמה אליזבת קארו וקרוז פלטו את לוסיה ופרני, דמויות חדשות בזיכיון שישמשו כחבריה של אריאל בשביל שהיא לא תהיה בהרפתקאות שלה לבד. בהמשך פורסם שידבבו בסדרה גם ג'סיקה מיקילה ודנה הית' בתור האחיות התאומות של אריאל, אלנה ואיאנה, וקווין מייקל ריצ'רדסון בתור סבסטיאן, אשר דיבב אותו בעבר בסדרת המשחקים "Kingdom Hearts". ב-29 במרץ 2024, במהלך יום בת הים הבין-לאומי, פורסם טיזר הסדרה ונאמר שהיא תחל את שידוריה בקיץ. במאי 2024 הוכרז שהסדרה תחל את שידוריה ב-27 ביוני 2024, כאשר בצמוד לתאריכי השידור פרקיה עלו לשירות הסטרימינג דיסני+. מספר שבועות לפני תחילת שידור הסדרה הופצו סרטונים קצרים שמתמקדים בחייה של אריאל באטלנטיקה תחת השם "אריאל: סיפורי בת הים" (באנגלית: "Ariel: Mermaid Tales"). ב-28 ביוני 2024 הופץ על ידי וולט דיסני רקורדס פסקול העונה הראשונה של הסדרה שכולל עשרה שירים חדשים ומקוריים. בהשראת הסדרה יוצרו מספר מוצרים נלווים במיתוגה, ביניהם ערכות לגו ובובת משחק אינטראקטיבית מקבוצת Just Play Products. אתר האינטרנט הרשמי של אריאל (באנגלית) "אריאל", במסד הנתונים הקולנועיים IMDb (באנגלית) אריאל, במיזם "אישים" לתיעוד היצירה הישראלית Katie Atkinson, Taye Diggs & ‘Glee’ Alum Amber Riley Cast in ‘Little Mermaid’ Animated Series ‘Disney Junior’s Ariel’, Billboard, ‏2023-08-18 (באנגלית) הפרק לא שודר ביוטיוב ישראל, אך שודר בטלוויזיה עם יתר הפרקים בצמוד לתחילת פרקי הסדרה שריה, “We all who’s gonna have an issue about this”: After Halle Bailey Movie, Disney Releases First Look of Race-swapped Ariel Animated Series, באתר FandomWire‏, 15 בפברואר 2024 ויקטוריה דייוויס, ‘Disney Junior’s Ariel’ Celebrates the Caribbean with Doubles, Red Locks and Cinder Blocks, באתר Animation World Network‏, 27 ביוני 2024 רייצ'ל פורטש, EP Lynne Southerland Reveals Whether Disney Junior's Ariel Connects To The Little Mermaid Live-Action, באתר Screen Rant‏, 21 ביוני 2024 קייטי קמפיונה, Disney Greenlights ‘Disney Junior’s Ariel’ Animated Series Inspired By ‘The Little Mermaid’, באתר Deadline Hollywood‏, 13 ביוני 2023 לינט ניקולס, Exclusive First Look at the Teaser for 'Disney Junior's Ariel', באתר Parents‏, 29 במרץ 2024 נלי אנדריבה, ‘Mickey Mouse Clubhouse’ Revival Leads Disney Junior Slate; Taye Diggs To Voice King Triton With Amber Riley As Ursula In ‘Ariel’ Animated Series, באתר Deadline Hollywood‏, 18 באוגוסט 2023 אלכס רייף, Disney Jr.’s “Ariel” Executive Producer Lynne Southerland Discusses Adapting “The Little Mermaid” for a Preschool Audience, באתר Laughing Place‏, 26 ביוני 2024 דניס פטסקי, ‘Ariel’ Teaser Trailer: Disney Junior Unveils First Footage Of Animated Series Inspired By ‘The Little Mermaid’, באתר דדליין הוליווד, 29 במרץ 2024 מרצדס מיליגן, Disney Junior Debuts ‘Ariel’ Theme Song Ahead of June 27 Premiere, באתר Animation Magazine‏, 8 במאי 2024 רוג'ר פאלמר, “Disney Jr.’s Ariel: Mermaid Tales” Trailer Released, באתר What's On Disney Plus‏, 24 במאי 2024 מקסון פייבר, Walt Disney Records Releases The Official Soundtrack of “Disney Jr.’s Ariel”, באתר Laughing Place‏, 28 ביוני 2024 טרישה קנדי, All New Summer Products Inspired by Disney Junior’s “Ariel”, באתר Laughing Place‏, 25 ביוני 2024